
«> Бова% 4 PIANAN SOFOCA 
Se Snackbar IMPOSIBLE !! 

| PA TUR CLASE DI SNACKS 
SI BO USA 
DUNA NOS UN BISHITA ы 


I Nassaustraat 99 
D Tel: 1214 


Noord Cura Cabai 132 Тері 7790 








MIDO RESTAURANT 


airconditioned located in the heart of the city 








DWARSSTRAAT 5 ORANJESTAD 
PHONE 2134 (преп 1 1:00 am - 11.00 p.m. 


SPECIAL JAVA RIJSTTAFEL 
FAVORITE CHINESE INTERNATIONAL CUISINE 
TAKE OUT ORDERS ARE ACEPTED 


Enjoy the pleasure of good eating and росе! !rinking in i sus chosen 








WARERO 
OBTENIBLE 
МА: 


WEBB STORE 
ETA'S GROCERY 

ISIDORA VROLIJK 
WATAPANA SNACKBAR 
CALABAS 

TANKI LEENDERT RUM SHOP 
FRUTERIA FATIMA 
REFRESQUERIA BOEGOEROEI 
PETRONILLA KELLY 

TIENDA GEERMAN 
CHARLIES GROCERY 
VIAPARADERA 

SIRIBANA STORE 
ROWIGINI'S 

MACUARIMA SUPERMARKET 
RIO GRANDE STORE 
CARIBBEAN GROCERY 
MIRAMAR RUMSHOP 

LA MANO DE DIOS 

ROSA SNÁCKBAR 

DOUBLE DISCOUNT 

LINDA SELF SERVICE 
NICOLAAS STORE 

LITTLE LUPITA 

TIO PEPE SNACKBAR 

ZEPP WEVER 

NUMBERNAN 
DI EMERGENCIA 


POLIS — BRANDWEER 
Tel.: 4555 


AMBULANCE 
San Nicolas Tel.: 5050 
Oranjestad Tel.: 4300 Hospital 


DR. HORACIO HOSPITAL: Tel.: 4300 
STORING DIENST (Elmar) Tel.: 1521 
STORING Dienst (W.E.B.) Tel.: 4600 

SERVICIO DI WARDA PA FIN DI SIMAN 
Pa Distritonan Oranjestad, Santa Cruz, Paradera 
y Noord 
6-7-8Januari: Dr. B.A.R. Heinze 
Tel: 4783, Bachstraat 3 
13 - 14 -15 Januari: Dr. A.S. Ridderstap 
Tel: 8017, Sta. Cruz 362 
20 - 21 - 22 Januari: Dr. M. v.d. Briel 
Tel: 2715, Siribana 14-D 
27 - 28 - 29 Januari: Dr. J.C. Frederiks 
Tel: 4484, Stadion weg 27 


Pa Distritonan Savaneta y San Nicolas 
6 - 7-8 Januari: Dr. С.Е. Zaandam 
Tel: 5816, Palisiaweg 22 
13 - 14-15 Januari: Dr. O.L. Ponse 
Tel: 7224, Savaneta 317 
20 - 21 - 22 Januari: Dr. E. Weststrate 
Tel: 7290, Spaans Lagoenweg 15 
27 - 28 - 29 Januari: Dr. C.E. Zaandam 
Tel: 5816, Palisiaweg 22 


Servicio nocturno den siman pa distritonan 
Savaneta y San Nicolas 
2-3 -4 - 5 Januari: Dr. O.L. Ponse 
Tel: 7224, Savaneta 317 
9-10-11 - 12 Januari: Dr. E. Westrate 
Tel: 7290, Spaans Lagoenweg 15 
16 - 17-18-19 Januari: Dr. С.Е. Zaandam 
Tel: 5816, Palisiaweg 22 
. 93 - 24 - 25 - 26 Januari: Dr. O.L. Ponse 
Tel: 7224, Savaneta 317 
30 - 31 - 1 - 2: Jan/Febr. Dr. E. Westrate 
Tel: 7290, Spaanslagoen 15 





Ariba nos portada di e biaha aki tin un persona cu 
ta һорі conoci pa еврап di ajera, esey ta Concep- 
cion Maduro, kende ta biba na Rooimaster 21. 
Naci 8 di December 1909. Nos por bisa un di e 
tocadornan di tambor di ajera, y kende a participa 
deri e concurso di dandee teni dia 30 di December 
1977, y indudablemente tabata e persona cu a 
toca e tambor manera e mester a wordo toca, Con- 
cepcion tabata e tocador den Rey y su grupo cual 
tabata e grupo di Rooi Master. (lesa Warero 12 
nos grandinan ta conta) E grupo aki, si nos lesa Wa- 
rero 12 nos por encontra cu e tocadornan tabata 
Louterio Maduro, Concepcion Maduro, kende ta 
ruman, y e grupo di Rey y su Grupo tabata consisti 
di уш y nieto di Louterio Maduro, y e unico To- 
садог di e tempo nan aya ta Concepcion Maduro 
ariba tambor. Segun Concepcion a conta nos reda- 
cion, el a cuminsa toca tambor tempo e tabata tin 
21 afia, su ruman Toto tabata toca Vicol, y e ta- 
bata toca tambor, y Toto su prome viool tabata 
cu e mes a traha di palo di siya, y asina nan a dicidi 
di bay pasa paranda. Den nos Revista di December 
nos a scirbi cu e cuerdanan di viool tabata di hilo 
di taray, pero Concepcion a corigi cu e cuerdanan 
tabata antes di tripa di Cabirito. 

Coneepcion no ta toca dandee solamente, pero e cu 
ез runtan tabata toca baile tambe, di cual e tin un 
1. edo ainda, tempo cu nan a jega di toca un bai- 
le pa bruid, e hendenan a corta e cabuja di e rama- 
da, y e cu tambor a bay para te den Aloe. 

Ariba nos pregunta con el a haya e concurso di 
dandee, el à contesta, cu ta prome biaha den su 
bida cu el a hanje den algo asina, y cu tur grupo 
tabata bon, tur a toca bon, Concepcion no a 
worry cu nan no a cay den premio, pero mas im- 
portante ta pa nan a participa. Su deseo di mas 
grandi ta cu si e aña aki nan por bini cu un Grupo 
cu ta consisti di esnan di ajera, debi cu na Brasil 
y Rooi Master ainda tin tocador di Dandee di 
tempo pasa, manera, Jacobo Geerman, Girigorio 
Ras, Rosalie Krozendijk, Johanes Winterdaal, y 
mucho mas. 

Pa concluo, Concepcion ta un trahador di kunuku, 


eonclui, 


CONCEPCION MADURO 


cortador di aloé, y tambe el a traha varios aña pa 
Lago, pero e unico biaha cu e ta tuma vacantie ta 
pa corta su Aloé, y nunca el a falta un dia di tra- 
bou. Segun Concepcion. el a participa den e con- 
curso di dandee pa demonstra con un tambor 
mester wordo toca, cual ta su deseo. 
Nos,redaccion tambe tabata presente na e con- 
curso di dandee, y nos ta haya cu en verdad cu 
Concepcion Maduro tabata merece un premio pa 
e tocador mas original, y tambe e tocador mas 
bieuw cu a participa, den un solo palabra nos ta 
aprecia loke e promotor Латту Croes ta haciendo, 
pa asina nos por mantene un tradicion y cual tam- 
be ta un cultura di Aruba. 

Harry Pabien, y sigui mantene loke ta di nos, cual 
ta deseo di Revista Магего.................... 

ANA A HABRI CU 11 
DESGRACIA Y 14 HERIDOS 


18 auto envolvi y daño di 27.550 florin........ 


Ariba e promer dia di ana, den dos ora di tempo 
tabata tin no menos cu 7 dalmento di auto di cual 
nan 4 tabata dalmento pisa y 3 accidentenan leve. 


Ariba e promer dia di апа Aruba a conoce 11 
desgracia di auto, cu a laga un saldo atras di 


"27.550 floris, 3 persona gravemente herida y 


11 otro levemente herida. Den e desgracianan aki 
tabata envolvi 15 auto, 3 vehiculo di carga y algun 
borchi di trafico, muraya etc. a ser destrui. 

Durante e promer seis oranan di ana, Aruba tabata 
keto locual ta trafico. No tabata tin ningun dal- 
mento. Entre seis‘or di mainta y ocho'or tabata 
tin no menos di 7 dalmento cualnan a ser oca- 
siona mas bien pa e awa sero cu a cai. Ta e des- 





gracianan aki mes tabata esnan di mas serio di e 
dia. Seis‘or di mainta na altura di club di RCA 
ariba caminda pa Тапа Leendert, Тог di 
mainta na altura di Drive Inn, binti pa ocho 
na altura di warda di polis na Santa Cruz y 8'ог di 
mainta dilanti di Oduber Welding Shop ariba 
caminda pa San Nicolas. 

Departamento di trafico tabata tin lo siguiente 
durante e horarionan di trabao. Entre e warda 
12 pa 8 tabata tin 3 desgracia, entre e warda 8 
pa 4 tabata tin 5 desgracia y entre e warda 4 pa 12 
tabata tin e otro tres desgracianan. Ultimo dia di 
ana 1977 tabata bastante ocupa tambe «cu 8 des- 
gracia cu un persona levemente herida, y cu un 
dano di 4650 florin. 




















Prome baby 
diana 


E prome baby di Aruba di 1978 а nace pa 
8.30 den dr. Horacio E. Oduber Hospitaal. E ta un 
mucna homber di 4330 gram y di dos joei di Sra. 
Christina Maduro. E biaha aki a toca turno na 
dr. Schaeffer cu ayudo di zuster Finck pa haci e 
parto aki. Notable ta mescos cu aha pasa e biaha 
aki 


quez y Bordouille. Na famia Maduro nos Felicita- 


tambe tabata na trabao enfermeranan Henri- 


cion cu e baroncito aki. E promer di 1978. 





HOTEL 





I RAINING 


Revista Warero tabata di bishita na e promer Hotel 
Training School di Aruba, bac direccion di e dina- 


mico caballero Sr. Alfonso Richardson. E school a- 
ki ta situa den e edificio па unda antes tabata ofi- 
cina di Elmar na San Nicolas, na unda nos redac- 
cion tabata tin un entrevista cu Sr. Richardson, y 
tambe nos por a tende algun comentario di su a- 
lumnonan. Loke nos no por keda sin trece padilan- 
ti ta cu den e edificio aki na unda e lesnan ta wor- 
do duna ta haci un calor insoportable, pero ariba 
nos pregunta si esaki ta affecta e dunamento di 
les, varios di e alumnonan a contesta cu e calor ta 
insoportable, pero debi cu e school aki y e lesnan 
ta di sumo importancia, nan lo sigui soporta e ca- 
lor aki. E idea pa cuminza cu un HOtel Training 
School aki.na Aruba a surgi na 1974 tempo cu Sr. 
Richardson а bolbe bek Aruba, despues сі a studia 
4 aña na Hotelvak School na Hulanda, y a cuminza 
cu e school aki na ‘76 despues di por a ripara cu no 
solamente aki na Aruba, pero Antillas en general 
empleadonan ta wordo tuma sin cu nan ta sufi- 
ciente capacita pa ocüpa puestonan cu nan a soli- 
cita pe, asina боа һауа cu e personanan aki no 
ta haya chens di kay mas padilanti den nan tra- 
bao, y asina, gerentenan ta bisa cu e personanan 
aki no ta capacita. 


EXPERIENCIA 

Experiencia cu Sr. Richardson tin den e ramo aki 
a principia na Hulanda unda e a studia na Katho- 
lieke Hotel Vakschool na Den Haag pa 4 aña y a 
core practica na 'Arthur Frommer Hotel na Schip- 
hol, y Hilton na Amsterdam. 

Na “72 Sr. Richardson а traha ра 2 "Ла na Flambo- 
yant Beach Hotel como Assistant ! -r+ Office Ma- 
nager, na ‘74 Sr. Richardson a cu rinza traha па 
Sheraton Aruba como Night Manager y despues а 
wordo promove pa Front Office Manager y na '76 
Sr. Richardson a dicidi di cuminza cu un Hotel 
Training School pa asina yuda otro hendenan 
tambe desarolla nan mes den e sector hotelero. 


SCHOOL 


NECECIDAD . 
Sr. Richardson ta mira cu e school aki ta un 
nececidad pa Aruba, por ehempel Hotel Con- 
corde tin mester di mas of menos 700 empleado 
y nan іа cuminza cu on the job training cual ta 


un cos den pura di dos a tres dia, just pa пап. 


cuminza nan operations, pero esaki no ta yuda un 
persona directamente, e ta wordo getrain just 
pa nan por usele den un departamento, esaki ta 
un ehempel cu nos hotelnan por haci bon uso 
di e school а”, у e diplomanan cu ta wordo or- 
torga na e school aki ta wordo reconoce oficial- 
mente. Sr. Richardson ta haya cu ora e Hotel- 
vak School di gobierno bini cu nan tambe lo 
wordo incorpora den e programa como cu ía 
nan a principia cu e idea aki. 


INTERES: 
Interes pa e school aki di parti di e alumnonan 
ta hopi grandi, segun Sr. Richardson a relata 
na nos ;edaccion, e alumnonan ta mustra e 
smaak, nan ta atende e lesnan sinceramente 
v nan no ta falta les pa coy loco. 


Lesnan cu ta wordo duna na e school aki ta 


di un nivel hopi halto, cual ta loke a wordo mus- 
tra na onderwijszaken y Aruba Hotel Association, 
y varios otro instancianan aki na Aruba. Exigen- 
cianan ta M.A.V.O. H.A.V.O. E.T.A.O. pero 
si por haci excepcion debi cu tin biaha tin per- 
sonanan cu no tin e diplomanan aki, pero door 
di conversa cu nan por ripara cu nan tambe mes- 
ter haya un chens pa por sigui un di e cursonan 
varios di e hotelnan aki na Aruba ta mustra interes 
den e school aki, pero pa falta di recursonan fi- 
nanciero mester mantene e school na un limite. 


DOCENTENAN: 
E persona си ta duna Food & Beverage, Cost Con- 
trol y Basic Accounting ta Sr. Gurby Evertsz, Sr. 
Evertsz tin diploma di Cornell University U.S.A. y 





? 





Sr. Evertsz ta emplea na Divi Divi Beach Hotel у ta 
ocupa e puesto di Food & Beverage Controller. Pa 
Human and guest relations tin como docente Sra. 
Farita Croes - Luydens, y tambe lo bay cuminza 
un Family Life Training cual lo wordo duna pa 
Sra. Margarita Directrice di Familia Planea, tambe 
lo bay cuminza Engels Conversatie cual lo wordo 
duna door di un juffrouw di school, y Front Of- 
fice ta wordo duna door di Sr. Richard.on, y е 
alumnonan a cuminza core stage na Hollyday Inn 
Aruba Beach Club. 

Esaki ta di dos curso pa e ana aki y cual examen lo 
ta dia 4 di Maart 1978. E school aki ía afilia cu 
American Hotel and Motel Association na Mi- 


chigan, cual ta segundo grandi despues di Cornell 


University. 


HORARIO: 

Sr. Evertsz a duna nos redaccion e horario y 
dianan cu tin les, cual ta Dialuna, Diaranzon y 
Diaviernes di 7.00 p.m. te cu 9.00 p.m. y 
ariba Diamars tin bijles, y e curso aki tin un 
duracion di 6 luna. Manera nos a menciona caba 
cu dia 4 di Maart, y pa esnan cu no slaag lo tin 
un posibilidad ariba un her-examen basa ariba 
e cantidad di puntonan cu wordo acumula, іш 
alumno tin e chens di haya un trabao despues cu 
nan termina cu e curso, y tambe Sr. Evertsz a 
menciona cu un di nan alumnonan cu a termina e 
promer curso a haya un beurs di gobierno pa e por 
sigui studia den exterior. 


ALUMNONAN 

Di parti di e alumnonan nos redaccion a haya e 
siguiente comentario. Srta. Glenda Fingal kende 
ta emplea na Hollyday Inn a declara cu tur loke e 
ta studiando actualmente ta relaciona cu su tra- 
bao, y e ta conseha otro pa sigui un curso na e 
school aki, debi cu e cursonan ta hopi valioso y ta 
un gran yudansa pa nos industria turistico. 

Sra. Geerman ta un ama di cas kende tambe ta si- 
gui un curso na e school aki, Sra. Geerman a de- 
clara cu e ta preparando su mes pa por si acaso ma- 
lan cu e mester bay traha cu e por tin algun prepa- 
racion den e ramo hotelero. 

Sr. Guth un comerciante di un edad basta avansa y 
tambe ta siguiendo un curso na e school aki, segun 
Sr. Guth a declara cu tin algun di su empleadonan 
ta siguiendo ап curso na e school aki, y door di nan 
e tambe a haya e interes pa cuminza cu un curso na 
e school aki, Sr. Guth ta haya cu e cursonan ta ho- 
pi valioso y di gran interes pa nos industria turisti- 
co. Revista Warero ta gradici Sr. Richardson y 

Sr. Evertsz pa e tempo cu nan a concede па nos re- 
daccion y nos ta spera cu pronto Sr. Richardson lo 
haya e ayudo cu a wordo priminti na e school aki, 
cu asina e por sigui cumpli cu e demandanan pa ср 
nos industria turistico, cual dia pa dia ta birando 
mas y mas grandi y cual industria ta un di e pilar- 
nan mas grandi di nos economia . (aua ..; 








Hérniang a mi + ыш be з 
ora bo а kibra e voto di silencio. 
awe mainta. ......... 22.2. 


Loke ta pasa cu bo, ·. 
cu bo lenga ta ho- % 
рі gasta. 





па cas di Sr. Juancito 
Hallman kende a nace na 


1915 y a yega Aruba 
tempo e tabata un ho- 
ben di 14 ana di edad 
y na unda e a cuminza 
su carera como boxea- 
dor. . Como mucha 
Juancito a haya interes 





di bira boxeador despues cu e a yega di mira un 
pelea di boxeo, y e publico a cuminza tira pla- 
ca den ring pa esun cu a gana, y Juancito a pen- 
sa si e homber ey por gana placa asina anto paki- 
co ami no. Na Aruba tabata tin algun boxeador 
tabata train bao di un palo di kwihi y tur atardi 
Juancito tabata bay waak nan train, y nan a 
puntre 'si e tambe kier train, pero su contesta 
tabata cu no, pasobra e no ta haci algo cu e no 
sa nada di dje, pero un di e boxeadornan tabata 
mustra Juancito algun di e tactica nan di bo- 
xeo, y un dia Juancito a bay bon prepara, bisti 
cu su carson cortico y nan a cuminza harie,nan 
a puntre si te ta Juancito y nan a puntre sie kier 
purba algun round, Juancito a contesta cu mi no 
ва nada di round, pero mi ta bay te ora nos para, 
y asina Juancito a cuminza purb. e prome sla- 
nan di boxeo, y pa colmo Juancito a knock-out 
~ gay tambe, e entrenador a rabia y а bisa Juan- 
cito awor cu bo a knock-out mi sparring Partner 


bo mester knock-out mi tambe, pero ningun di © 


dos por a knock-out otro y e entrenador tabata 
tin basta afia ta box caba. Juancito a bringa un 
afia como amateur di cual e a bringa unicamente 
4 pelea y como profesional Juancito a bringa 


JUANCITO HALLMAN 


(Kid Juancito) 


Redaccion di Revista 
Warero tahata di Bishita 


San Pedro de Macoris 
(Santo Domingo) na 





hopi pelea, su prome pelea profesional tabata cu 
un macamba jama Smith despues a sigui boxeador 
nan manera Killer, Brooks: Baker: Paterson: 
Chilkes: Abraham’ Rojas: Abraham Rojas а wordo 
busca pa un tal Scott especial pa bringa cu 
Juancito, y ora Rojas a mira Juancito e a cuminza 
hari y a bisa e mucha ey mi no por bringa cune, 


mi ta mate den prome round, y aunke nan a avi- - 


sa Rojas pa tene cuidao cu e mucha ey pasobra e ta 
peligroso. Juancito a infrenta Rojas y Juancito a 
bula 4 djiente y kibra dos repchi di Rojas y cu 
ambulance nan a transporte pa hospital. 

Den exterior Juancıto a yega di bringa tambe e.o. 
na British Guayana cu Jack Johnson y na Trinidad 
cu Axlie Egard. Como boxeador Juancito a yega 
di perde solamente dos biaha pa knock-out y con- 
tra e mesun persona cual tabata un boxeador Cu- 
bano cu yama Gorilla. Tempo cu Juancito a 
bringa cu Gorilla, Juancito tabata tin basta tempo 
caba cu e a stop di box, y ora cu Gorilla a yega e 
ora Juancito a cuminza prepara su mes pa enfrente 
cual tabata un siman, e muher di Gorilla a avisa 
Juancito cu aunke Juancito ta un bon boxeador 
e ultimo sla di Gorilla lo ta falta pe, esey ta loke 
a sosode tambe, Gorilla a gana Juancito den e di 
ulimo round esta den di 12 round. Juancito tabata 
tin su sobrina Johnny Gumbs bao di su tutela, y 
Johnny tabata un boxeador hopi conoci aki na 
Aruba, y kende a yega di box na Jamaica y na 
Merca. Tur Juancito su pelea nan tabata den 
e stadion bieuw den Bernhardstraat unda ta 
awor e negoshi di Cost Plus, y su dos peleanan 
‘ontra Gorilla tabata den Swingster Square Garden 
па Weg Seroe Preto. Тетро cu Juancito tabata 
box tabata tin mas boxeadornan aki na Aruba, e.o, 
Charol: Churoguano: Dinamita: Carpintier: Noy 


Paneflek: Juan Loepstok: (Juan Loepstok tabata.. 


e prome boxeador Arubiano cu a yega di box 
den Madison Square Garden na Merca) Juancito ta- 
bata bringa antes como Light Heavy Weight, y des- 

pues como Heavy-weight. Antes Juancito cu Juan 
Loepstok tabata train hunto, y nunca. nan kier а 
bringa cu otro, despues cu Juancito a perde соп: 
tra Gorilla, Juan Loepstok a bise ta con e por a 
laga un homber chikito manera Gorilla gane, y 
Juancito a puntre si abo ta Кеге си bo por bringa 
cu otro. Segun Juancito a comenta рә drecha e 
deporte di boxeo aki na Aruba, mester di un 
bon lugar pa e muchanan por practica, mester tin 
bon representantenan di boxeo, y “hende ade- 
cuado pa coach e boxeador hobennàn aki,mester 
organiza varios programa di boxeo pa asina e 
muchanan keda cu e animo, pasobra si bo organi- 
za.un programa awor aki y te despues di 3 аћа 
ро .organiza otro, asina ta smaak pa e deporte 
aki ta bay. Juancito tin ainda tur su materiaal 
nan pa train, y di cual e ta haci uso di nan ainda 
pa asina e keda den condicion debi cu Juancito 
ta traha como Security Guard na Holliday Inn 
actualmente. Segun Juancito cu e temponan 
aya tabata tin mas interes pa e deporte di boxeo, 
tabata tin pelea tur payday y tur hende tabata 
ansioso pa Ф anochi di pelea, у e boxeador nan di 
e tempo ey tabata tin mas smaak pa e deporte 
cu awor, nan tabata tin hopi fanatico pa grita pa 
nan, aunke e temponan еу tabata tempo di 
barata,di mas hopi cu un boxeador tabata gana 
pa pelea tabata 500 florin. E promotor nan di e 
temponan ey tabata, Finck, Fanfa Croes, Stefani, 
y Fefe Romney. Pa termina Juancito ta desea di 
por mira e deporte aki crece atrobe aki na 
Aruba. e kier mira e animo cu tabata tin antes 
pa e deporte aki, y tambe Juancito a declara 
cu e ta haya cu e bond di boxeo actual por haci 
bon uso di e ex boxeador nan pa asina yuda 
entrena nos  boxeador nan local. Esaki tabata e 
conversacion cu Revista Warero tabata tin 
cu un di nos ex boxeador nan local, Juancito 


. Hallman, mehor conoci como Kid Juancito. Un 


palabra di agradecimiento pa Juancito pa su coo- 
peracion na nos Redaccion. 


tabata train bao di un palo di kwihi y tur atardi 
cito awor cu bo a knock-out mi sparring Partner 


ambulance nan a transporte pa hospital. 
Den exterior Juancito a yega di bringa tambe e.o. 


Juancito a puntre si abo ta kere cu bo por bringa 
cumi, anto purba bo suerte, ta asina a bini cu Juan- 
cito cu Juan a bringa cu otro. Segun Juancito a co- 
menta pa drecha e deporte di boxeo aki na Aruba, 
mester di un bon lugar pa e muchanan por practica, 
mester tin bon representantenan di boxeo, y hende 
adecuado pa coach e boxeadornan hobennan aki, 
mester organiza varios programa di boxeo pa asina 
e muchanan keda cu e animo, pasobra si bo organi- 

contra Согша tabata aen Swingster Square Garden 
na Weg Seroe Preto. Tempo cu Juancito tabata 


bon uso di е ex hoxeadornan ра asina yuda 
entrena nos boxeadornan local. Esaki tabata e 

U-BOAT 156 
. A TRECE GUERRA МА 





ARUBA 





FEBRUARY 16, 1942 


E articulo aki ta worde publica cu autorisacion di e autor. 


Semeleer no tabata gran landador y el tabata teme. 


lamar, su grandura y, na e momento aki, su aparen- 
cia scur y amenazante. Sinembargo, candela tabata 
un peligro mas grandi. Semeleer, su sol, cu miedo y 
sin salbabida, a laga su mes baha den un lamar scur 
y bruto. El no tabatin un idea exacto di con largo 
el tabata drief den awa purbando pa tene cabez na 
laria. No tabata рагсеЧе mucho largo despues cu el 
a larga e bapor cu el a sinti un concusion dof den 
awa ora e boilers di Tia Juana a explota y e bapor a 
sink. Mas laat el tabata morto cansa y muhá di aze- 
ta for di un periodo di exposicion cu tabata parce 


un eternidad. Den un di e inexplicable vuelta di 


destino y fortuna, e solitario Semeleer, mitar hogá 
y curpa yen di cansancio, a drief contra cinco otro 
sobreviviente di Tia Juana, tur teni na un salbabida. 
E otronan a tene Semeleer y a pushe'le entre nan. 
E grupo a sigui drief. Un tanquero a bini na vista, y 
a reduci velocidad manera cu el tabata rondiando 
sobreviviente. Su tripulantenan humanamente, ре- 
то no muy sabio, a tira un spot-light over di awa. E 
hombernan den awa a identifica e bapor como e 
Gulf, Monagas, y yen di animacion a cuminza landa 
bay па фе. Semeleer a nenga di bay. Ya el a landa 
bastante durante anogpi y el no tabata sigui capaz 
pa continua. Nan cinco a laga e salbabida cu ne y 


a cuminza landa den direccion di e tanquero. 


Rapidamente e hombernan a desparce for di vista 








di Semeleer. El tabata sol atrobe mei-mei den 
Caribe. Despues di un periodo largo sin fin - tempo 
no tabatin nificacion mas pa Semeleer - Monagas a 
explota den un monton di vlam. Un otro torpedo 
Nazi a dal su marca, cual oficialmente a worde ano- 
(а ра 0330. Casi manera.cu tabatin comodidad of 
seguridad pa worde ganá kitando for di un marca 
enemigo, Semeleer a purba landa den direccion 
contrario di Monagas kimando. Cu ayudo di e sal- 
babida tabata un poco mas facil pa, keda flota. 
El tabata move su braza poco poco, mescos cu su 


pianan; henter su curpa tabata dolor di frio y can- 


sancio. Un otro tankero a aparece. Lo tin hopi mas 
como esaki ta ruta hopi frecuentá entre Lago Ma- 
racaibo y Antillas Neeriandes. E accion nautico aki 
а tuma lugar na un sitio mas of menos diez pa diez- 
cinco milla den radius dilanti Punta Macolla di 
Venezuela. E tankero cu Semeleer a mira aparen- 
temente tabata bini den vecindario di Monagas pa 
investiga. El a reduci velocidad mas tanto posible, 
y esaki sin duda a contribui na salbacion di Seme- 
leer. Semeleer tabata reza pa nan mire’le. Pero con? 
Un figura solitario den awa den oranan di mainta 
lo ta casi imposible pa mira. E homber den awa ta- 
bata segur cu comandante di e submarino Aleman 
lo mira e tankero halto. Awor Semeleer tabata rea- 
liza тазћа bon e causa di explosionnan di Tia 
Juana y di Monagas. 





E bon fortuna di Semeleer a Кеда си ne. E tripula- 
cion di е tankero Ramona di Shell a tende e explo- 
sion y mira Monagas kima. E promer reaccion di e 


tripulantenan tabata cu un di e boilers di e bapor a. 


bula. Ramona a reduci velocidad y a sigui cuidado- 
samente den direccion di e bapor malogrado. Cap- 
tan di e tankero a yama tur tripulante na dek pa 
waak pa hende den awa. Un tripulante a mira e 
solitario Semeleer. E tankero di Shell a para y a hi- 
ze le a bordo. Ora nan a puntre'le kiko а socede, el 
a grita: “Torpedo. Torpedo". 


E lake tanker Ramona di Shell tabata halto y liher 
ariba su viaje di vuelta pa e lago. Su tripulacion ta- 


bata haci su trabao sin otro preocupacion sino pro- | 


pio operacion di e bapor. E viajenan bay y bini en- 
tre Curacao y Lago Maracaibo generalmente tabata 
sin evento. Vicente G. provence, boatswain di Ra- 
mona, tabata geleun na e railing promer di cambia 
e warda pa 0400. No cu tabata preocupa Proven- 
ce of probablemente cualkier tripulante como 


na lamar dia ta pasa den anochi y anochi ta pasa 


den dia sin mucho diferencia, pero esaki tabata 
Feb. 16, 1942. 

E homber cu el tabata pa releva a bisa Provence cu 
parce tabatin algun incidente stranjo ta socede y el 
tabata puntra su mes si podiser un bapor tabata 
na peligro. Mas tempran, el a conta, el tin idea cu 
el a mira vlam den direccion di e refineria na Aru- 
ba; despues vlam a lo largo di e ruta pa e lago. 
Su preocupacion a recorre door di e tripulacion di 
Ramona, y consternacion di e hombernan tocante 
loke nan no tabata sabi, a trece nan pa dek di e 
bapor. Di repente nan a realiza; nan a tende explo- 
sion; nan a mira e vlamnan. E tanquero a coi rum- 
bo pa asisti. Un homber a worde mira den awa. 
Captan di Ramona a ordena plena forza patras pa 
recoge e sobreviviente. Segun e movecion delantero 

di e bapor tabata mengua y despues para, un obhe- 
to luciente a cruza dilanti su boeg. Sacá for di den 
awa y puntrá kiko a socede, e figura muha y na a- 
zeta den e salbabida a identifica su mes como fire- 
man di Tia Juana y a grita: “Torpedo, Torpedo.” 
Captan di Ramona a grita pa plena forza adilan- 
ti. Hunto cu e orden tabata e realizacion di loke 
a caba di corta dilanti su boeg. E movecion delan- 
tero di Ramona no tabata nada retardá, y net bas- 
tante. Yn segunda torpedo a corta door di awa net 
patras di e tanquero. Corriendo cu tur e velocidad 
cu su motornan por furni, e captan di Ramona a u- 
sa maniobranan di zig-zag. El tabata sabi cu un sub. 
marino tabatin ne na vista, y el no tabata segur 
cuanto determinacion y venganza a worde incitá 
den e comandante di e submarino pa motibo di a 
hera dos biaha. Pa 0400 miedo, a apodera di tripu- 
lacion di Ramona ora nan a tende informe di un 
segunda explosion. Vlam no tabata visible mes ora. 
Captan di Ramona a realiza cu el tabgta nabegando 
den awa bao di cuai tabatin dos, posiblemente mas 


submarino enemigo. Ramona a corta su viaje purá 
pa e lago ora aeroplano a aparece den laria mainta. 
Salbo cu proteccion aereo, Ramona a bolbe slow 
pa rondia sobreviviente. Ta e ora e triputacion a 
mira e tanquero cu a worde gedal dos vez. Adilanti 
tabatin restonan di e lake tanker San Nicolas. El 
tabata pará vertical, su atras ariba fondo y su boeg 
den laria como si fuera el tabata reta su tormenta- 
dor. Tripulacion di Ramona a haya gruponan chi- 
kito di homber na vista; un grupo di seis tabata col- 
ра na resto di un boto salbabida y cuater otro 
tabata wanta na un boto chikito gebolter. Di e diez 
solamente ocho a worde hizá a bordo di e tan- 
quero salbador. Dos homber a slip bao awa, pa fal- 
ta di fortaleza, cu auxilio ey mes presente. Uno cu 
a bay perdi a coi un cabuya di Ramona, pero su 
forza a caba durante e salbacion y el tabata inca- 
paz pa tene'le. 

Ramona y e tanquero Yamanota di Lago a salba 
diezocho tripulante di San Nicolas. Siete a perde 
nan bida. Tres a worde mata al instante ora e 
promer torpedo a dal e cuarto di maquina. San 
Nicolas a leun abruptamente, pero el no a pega 
candela. Esaju aparenteménte а preocupa e co- 
mandante di submarino, y un cuarto di ora des- 
pues di tira su promer torpedo el a manda un 
segunda torpedo destructivo den banda patras 
di San Nicolas. Cu su bodega kibrá, el a sink li- 
her, atras promer. 


(Cont. den revista 14) 


P od 

RUFO WEVER 






FALLECE 


Diavierne anochi mas o menos “ог a fallece na 
Aruba despues di un temporada sufriendo di 
quebrante di salud, e compositor y musico Rufo 
Wever. Rufo Wever a cuminza tuma les di piano 
na edad di seis aiia, y 9 апа despues huntu cu algun 
amigo a forma e orquesta Melody Band cu algun 
amigo. 

Cu e orquesta aki, Rufo cu tabata pianista a drenta 
den e tereno musical di Aruba. E tabata tocador 
alavez ui instrumentonan manera saxophone, cla- 
rinet y guitara, cual instrumento el a sina toca 
ariba su mes. Rufo a forma parti di diferente 
· agrupacion musical ariba ‘Aruba y hopi artista 
di Aruba a ser acompaiia musicalmente pa e 
gran musico y compositor aki. Na 1937 e tabata 
guitarista di e conhunto Arubano YTrobadores 
Tropicales. E conhunto aki a actua exitosamente 
den tur theatro di Aruba y tambe na Corsow den 
theatro Cinelandia-y Radio Curom cu e temponan 
ey a cuminza transmiti. 

E ріотег composicion di Rufo Wever tabata Aru- 
banita, cual wals à ser balia na Aruba pa La Reina 
Juliana durante un bishita na Antillas. Arubanita 
a ser compone na 1935. Despues el a compone 
un cantidad di piesa mas cualnan a ser graba ariba 
diferente marca di disco. Na 1938 Rufo a cuminza 
traha piesa pa саћа di orgel pa Aruba y Corsow. 
El a haci e trabao aki te 1972 pero mester a laguele 
‘para pa motibo cu su bista a cuminza bai atras. 
Na 1941 den un desgracia di auto el a perde su 
man robez, di manera cu el a inventa un brazo 
artificial pa e por a sigui cu su promer amor cu 
ta tocamento di piano. 

Despues di e desgracia den cual el a perde su 
braza, el a kere cu jamas e por a sigui traha of 


| 





toca mas. Despues di a sobrepasa su tristesa, el 


a sigui yuda cu piesanan pa саћа di orgel y debido I ~ 
na su amor pa musica el a inventa su braza artificial ll 


cu cual е por a toca e nooinan di baho di piano 
asistiendo su man drechi. | 
Di e manera ey el a reaparece tocante primeramen- 
te na radio y despues na 1964 el a aparece na tele- 
vision na Aruba na unda el a actua regularmente 
te na ana 1972. Rufo a graba varios disco ariba 78, ші 
45 y longpla. "© ambe el a graba hopi piesa pa саћа Y 
di orgel. А pesar di e condicion despues di e des- 
gracia, e no a biaha mucho pa motibo cu su rudia BM 
robez tambe a keda den malestado. El a biaha sin- 
embargo un poco y a toca na Corsow, Costa Rica,. 
Venezuela y du:ante di un fiesta grandi na Puerto - 
Rico. Na 1967 Sociedad Bolivariana a otorga a 

E 

|| 

E 


Rufo un diploma honorifico pa su labor di hopi 
ana ariba tereno cultural na Aruba. Na 1975 el 
a ricibi condecoracion di La Reina Juliana den orde 
“Ridder in de Orde van Oranje Nassau“. 

Esaki pa dedicacion di su bida na musica den va- 
rios aspecto. Na ocasion di inauguracion di Himno 
y Bandera di Aruba, Gobierno di Aruba a obse- 
quia Rufo un plakaat como co-compositor y au- 
tor, hunto cu su colega musico Padu Lampe, di 
Aruba Dushi Tera cu a bira himno oficial di Aru- 
ba. Despues Rufo tabata warda ariba un album mu- 
sical cu el a scirbi y а ser imprimi na Hulanda y 
cual ta па benta den tur libreria. Rufo Wever a fal- 
lece, diavierna, 22 dia despues di a cumpli 60 M 
ana; Dignitarionan di varios isla di Antillas, huntu | 
cu coleganan musico, un gran cantidad di conocir 
y amigonan di Rufo a acompanele ayera tardi pa 
su ultimo lugar di sosiego. Cu fallecimento di Ru- 





fo Wever, Aruba a perde e musico di mas grandi cu E E 


e isla aki a yega di conoce. 





^ 


Un mission 





Humilde y trankil den su kas chikito di pali maishi 
y torto, mama chia y su tres nietonan ta sinta na 
un mesa chiki, bow di claridad di un lanterna, ta 
comiendo nan papa di maishi, sin cu a pensa cu e 


„~ anochi ey lo no bolbe mas. E almanaque den hoeki 


di kas a hala mama chia su atencion. 1905, mañan 
ta haci 20 апа cu Wiwi a wordu derra, despues di 
un largo enfermedad. E ora ey e a koi caminda pa 
su kambro na unda e a pone su nietonan drumi 
abow riba un pida райа banda di su Ката, koi su 
rosario na pia di Santa Filomena y a cuminsa resa 
su oracion pa asina e por bai sosega. Mas leeuw 
for di kas di mama chia, ta biba e rumannan, 
Benny y Candy, rebelde manera diablo, ambiciona 
na placa, goso y bibida, ta planeando un plan pa 
bay mata e pober, machi cu su nietonan, pa asina 
podera di e placa cu segun nan ta skondi den e 
casita. Asina nochi a serra nan a koi nan cu- 
chiew bon mula na piedra y un pida herro hin- 
kanan den sako y cuminsa kana pa e mission 
Dramatico. Llegando na e kasita, nan a parra 
un rato pa scucha si tin sonido o hende cu por 
reda nan. Sigur di nan mes Benny a saka e 
herro for di su sako, y a ranka e skarniernan di 
e porta chiki, pa asina nan por a drenta paden. 
Mama chia cu a tende e sonido straño a cuminsa 
grita pa auxillio, pero no tabata biba hende den e 
bisendario cu por a auxilliele, e nietonan a bula 
lanta y kore den ansia y den scuridad. Cantly 
a saka su cuchiew y a bora mama chia su garganta 
kunele, unico cos cu e a bisa den su angonia, 
tabata: “Dios perdona ђозо“, у a entrega. Des- 
pues, Robby y Renny а haña un cuchiew trai- 
sionero transpasa door di nan curason inocente. 
Greggy e nieto mas grandi a korre bai pafo pero 
Benny a bula su garganta pa for den stupi di 
porta. E ora ey e dos asesinonan a lastrele na su 
pia hinkele paden banda di e otronan, cu ta 
derrama den un lama di sanger inocente. Nan a 
sende e lanterna y cuminsa listra e kasita pero nan 
no a hana nada. Benny a koi un pochi di inquente 
cu tin den kamber a hinka un pida тері di paña 
di mama chia den e botter y a sendele na candela, 


dramatico 


y a ponele den nok di kas, pa asina e kas koi 
candela, y pa laga pasa cu ta kima e kas a kima 
cu nan. Y nan a bandona e kas despues di a pone e 
porta na su lugar. Pero, dios na cielo a haci cu e 
рапа a paga, y e kas asina ey no a pega candela. 
Mainta tempran, Compa Jantchi cu ta pasa ey 
banda pa bay busca awa na pos, tin costumber di 
pasa cuminda ma chia, a baha for di burico y a bay 
paden, pero e sanger den e pida stupi a hala su 
atencion y e a cuminsa bati riba e porta llamando 
mama chia, pero е no ta haña contesta, den esey 
e porta cu no ta bon klaba, a kai den otro, e a 
drenta paden y а haña e cuater kadavernan riba 
suela den un mundo di sanger preto. E a dal un 
grito: “Mi dios mi dios pakiko?“ y a subi su burico 
embes di bai pos e a bai polis. Nan a sospecha riba 
Benny y Candy, y ora nan a bay nan kas pa puntra 
nan si nan sa algo y nan a declara cu ta nan a hacie- 
le. Nan a sinta hopi aña di prison, despues nan a 
muri. Kada un cu rosario den man resando pordon 
di nan pica na Dios. Despues di hopi aña un karpin- 
te cu a cumpra e kas e yama Watchi, ora ku e a 
benta e casita abow pa traha su cas na e lugar, ea 
haña den fogon di e kas e placa cu a costa bida di 
cuatro ser inocente. 


GANADORNAN DI CONCURSO REVISTA 
WARERO: 


Den Revista WARERO di December tabata tin dos contest. 
Uno pa nos muchanan pinta, cual tabata tin dos premio 
disponible, un pa mucha muher, y un pa mucha homber, nos 
redaccion a haya un cantidad basta grandi di e pinturanan, 
pero tur tabata di mucha muher solamente, pesey nos lo 
duna tur dos e premionan па dos di nos amiguita nan cu а 
participa. Nan ta Etleen Eveline Boekhoudt, Piedra Plat 94 C. 
di 4 aña di edad, y e di dos ta bay pa Joselyn Trimon 
CuraCabay 61 B. y e tin 8 aña di edad. 

Y nos ganador di storia cortico ta e caballero Franklin 
Dijkhoff, di Tanki Leendert 217. 

Y su storia ta titula, Un Mission Огата со, cual ta un storia 
masha emocionante, nomber y lugar а wordo cambia pa tapa 
e identidad. Den nos revista di otro luna nos lo publica foto 
di nos ganadornan. Redaccion ta felicita nos ganadornan, y 
tur esnan cu a participa mehor suerte otro biaha ........ 


Vicente Tromp: 


ATROBE REY DI DANDE 


DI ARUBA 
Betico y su grupo “MIHOR GRUPO TIPICO” 


Mas o menos 3500 hende a presencia e concurso 
di dande 1977 den cual a participa 15 cantante 
cu 14 grupo. E miembronan di jurado, Carlos 
Croes, Chido Quilotte, Josef Maduro, Chinto 
Werleman, Chinto Croes y Presidente di Ju- 
rado Ко Tromp tabata tin un tarea hopi difi- 
cil e biaha aki pa elegi e mihornan pa e con- 
curso tipico y pa e concurso di dande. 

Cuater ora largo e publico a goza di e presenta- 
cionnan ariba esenario y na final a resulta cu 
Betico y su grupo cu e cantante Tommy Croes 
a conquista e trofeo pa mihor piesa tipico, 
cual tabata un composicion di Ебу Toppenberg 
“Nos Isla ^. Na segundo lugar a termina Los 
Campesinos cu a interpreta “Genio Alegre“ 
di Julian Sprock, y na tercer puesto cu 142 
punto a termina Grupo Folklorico Juvenil di 
Piedra Plat cu е interpretacion di nan Tum- 
ba Alegre. 

Asina cu Vicente Tromp a presenta cu su grupo 
y a interpreta su dande, por a specula cu e lo 
a bira ganador di e concurso, locial a pasa tam- 
be pa di dos aiia consecutivo. Mas cerca di Vicente 
den votacion tabata Fanny Ras cu a termina cu 
230 punto acompanya pa Folklorico Nacional. 
Fanny tin awor dos promer puesto y dos segundo 
puesto den concursonan di dande. Los Campes. - 
cu nan cantante Pascual Kely a conquista e tercer 
puesto. E premio pa cantante mas popular a ser 
obsequia pa prensa di Aruba. Maestro di cere- 
monia Juby Naar, a entrega e trofeo aki na e 
cantante Tintin Marin kende unanimamente a 
ser eligi pa e miembronan di prensa presente 
como e cantante mas popular. 

Gobierno di Aruba a obsequia e wisselbeker pa e 
ganador di dande, mientras cu Vicente a ricibi 
tambe un trofeo obsequia pa Movimiento E- 
lectoral di Pueblo y pa Casa Brion. E trofeonan 
aki a ser entrega pa Diputado Nel Oduber. 


E di cuarto concurso di dande a ser transmiti 
directamente pa Radio Antilliana y Voz di Aru- 
ba, mientras cu FM canal 90 stereo, Eddy Tromp 
y Radio Kelkboom a haci grabacionnan. E pro- 


motor cu a reviva dande na Aruba, e joven fotogra- ¢ : 


fo di prensa, Harry Croes por mira back na otro 
evento exitoso y cu dande ta back na Aruba pa 
keda. 


ас o GG : 


DEN UN CUARTO DI SIGLO E 
TRUPIALNAN A CUMINZA 


DEN BOZNAN CHIQUITO 


Ta un aprecio pa Aruba awe. 

Riba e fecha aqui nos celebra. 

Un palabra di gradicimento, aunque cortico 
Pa frere Alexius y su prome alumnonan 

I com ela yuda hubentud 

A sina sin busca gratitud 

Largando den nan curason e alegria 

E canto di nos trupialen си ta resona tur dia 
Nos himno di nos dushi Aruba stima 
Felecitacion boso ia ricibi 

E trupialnan bieuw y esunnan di mas chiqui 
Larga Aruba scucha boso boz 

E canto feliz cu ta suplica Dios 

Cu a bendiciona boso lucha 

I sigui canta pa nos por scucha 

Tur dia nos tende boso cantamento 

Asina nos tambe ..... cu un curazon contento 
Canta y sigui progresa 

I plama alegria ariba nos isla aprecia 

Ora boso jega na un cierto edad 

Nos felecitacion progreso y felicidad. Ra Wi 


Maduro 

Heavyweight Champion of the се 
World, 1932. The Ring. 

"ће former Heavy weight Champion of the World 
was born of Lithuanian parents in Binghamton, 
New York, on October 6, 1902. He left school 
at the age of twelve and held various jobs until 
he was old enough to koin the navy. When he 
entered the service in 1920 he had never worn a 
pair of boxing gloves nor had he ever been much 
attracted to athletics. Shortly afterward he got into 
a losing street brawl with a fellow sailor who he 
later discovered was the champion of Rhode 
Island. When he left the navy in 1924 he had 
fought twenty bouts, impressing. his shipmates and 
himself with his superb defensive skills. He promp- 
tly changed his name, Josef Paul Cuckoschay, to 
Jack Sharkey, a combination of the names of his 
two fistic idols, Tom Sharkey and Jack Dempsey. 
He signed with Boston promotor Johnny Buckley, 
a partnership that lasted through his professional 
life. Jack received one hundred fifty dollars for his 
first pro fight, in which he knocked out Billy 
Muldoon in one round. During the next two years 
he made quite a name for himself by defeating 
Johnny Risko, Jim Maloney, Jack Renault, and 
George Godfrey. But it was in 1927 that Sharkey 
got into the champion contender class: he 
knocked out Homer Smith, stopped Mike 
McTigue, and then beat Jim Maloney again by a 
KO. On July 21, 1927, Sharkey was matched a- 
gainst Jack Dempsey in Yankee Stadium. It drew 
boxing history‘s fourth million-dollar gate and 
promised the victor a crack at the title held by 
Gene Tunney. Although many claimed that Demp- 
sey fouled him, Sharkey was knocked out in the 
seventh round. In early 1928 Sharkey was held to 
a draw by Tom Heeney and then lost a fifteen- 
round decision to Johnny Risko. These defeats 
cost him a chance against Tunney, but Sharkey‘s 
supreme self-confidence, for which he was noted 
during his career, saw him through victories over 
Jack Delaney, Young Stribling, and Tommy 
Loughran. After Tunhey retired . undefeated, 
Sharkey was pitted against Max Schmelling on 
June 12, 1930. The German won on а foul in the 


fourth round. When the two met again two 
years and nine days later, Jack brought the heavy- 
weight crown back to the United States by winning _ 
а split decision after a full fifteen rounds. To view ' 

the match at the Long Island City Bowl, 61.863 
fans had paid $432.465 on June 21, 1932. A little 
over a year later he defended his title for the first 
and last time against the late Primo Carnera. Jack, 
who weighed in at 201, was knocked out in the 
sixth round in Long Island City. Later that year, 
Jack lost decisions to King Levinsky (now selling 
ties) and Tommy Loughran, and then went into 
retirement briefly. He devoted all of his time to 
the tavern he opened in Boston until he tried a 
comeback in 1935. By this time Jim Braddock 
held the title and Jack had to fight Joe 
Louis, another top challenger, for a shot at it. 
Jack Sharkey was a very good boxer but he 
never had a great punch. The Brown Bomber 


stopped him after one minute and twelve se- pr, 


conds of the third round. The place was Yankee 
Stadium and the date was August 18, 1936. At age 
thirty-three Jack hung up his gloves. Jack's money 
was saved during his ring career and invested well. 
Until 1952 he lived in the Chestnut Hill section of 
Boston, at which time he sold put his business in- 
terests and tavern and moved permanently to his 
summer home in Epping, New Hampshire. He and 
his wife of forty-six years, the former Dorothy Pi- 
ke, have three children who have presented them 
with eighteen grandchildren. Although he consi- 
ders himself retired, several times a year the Shar- 
keys travel about the country with the Sportsmen's 
and Camping Show. One of its biggest draws is the 
former champion's flycasting exhibition. He also 
does some occasional refereeing. During the warm 
weather Jack's favorite pastime is fishing. Colder 
weather finds him on hunting trips throughout 
New England. 





With Ted Williams (left) during their flycasting match in Bos- 
ton recently. 


La Mane Ne Dios 
Cura Cabai 45 
Tel. 7134 





E centro di economia ofreciendo pueblo 
di Aruba | 
Tur clase di cuminda enlata. 
Tur sorto di Berdura y fruta Fresco 
Carni y Galina y hopi mas. 
Haci nos un bishita y keda convenci di 
nos prijs y servicio. 










BAR RESTAURANT 


SAVANETA 264 
(antes Club La Fama) 

Specialisa den cuminda Criollo e.o. Pisca Ha- 
2а, Pam Вай, борі Pisca, Bestia chiquito 
Нађи tur dia for di 11'or di mainta te cu 
ll'or di anochi, cu excepcion di diaranzon. 
Haci bo pedido na Tel: 7474 
Prop: Padu Bislick 

Algemene 
Bank Nederland МУ. 


Arcba Branch 












SEGUROS 
GEERMAN 


INSURANCE BROKER 
Pa tur bo necesidadnan den ramo 
di seguros duna nos un bishita of: 


CT ee 


YAMA NOS NA TELEFOON 2382 


TANKI LEENDERT 251 


E programa di e pueblo di Aruba 
Un programa cu comentarionan di enteres 
general: 
LO EXCLUSIVO: Cu Bo amigo y servidor 
di Semper JANCHI TROMP 
Tur dia 1:15 di merdia 
Atravez di VOZ DI ARUBA 





MIRAMAR 
„+ RUMSHOP 


DI MAS MODERNO N.N.C. 131 TEL: 7251 
ARIBA ARUBA 







CU AMBIENTE DI TELEVISION 

BO TA HAYA MIHOR 

SURTIDO DI BEBIDA 
; y 

NA PRIJSBARATA 

